L 204/18 Jurnalul Oficial al Uniunii Europene 31.7.2012 I (Acte fără caracter legislativ) ACORDURI INTERNAŢȚIONALE DECIZIA CONSILIULUI din 21 decembrie 2011 privind semnarea, în numele Uniunii Europene, și aplicarea cu titlu provizoriu a anumitor dispoziții ale Acordului de parteneriat şi cooperare între Uniunea Europeană şi statele sale membre, pe de o parte, şi Republica Irak, pe de altă parte (2012/418|UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolele 79 alineatul (3), 91, 100, 192 alineatul (1), 194, 207 și 209 coroborate cu articolul 218 alineatul (5), având în vedere propunerea Comisiei Europene, întrucât: (1) La data de 23 martie 2006, Consiliul a autorizat Comisia să negocieze un acord comercial şi de cooperare cu Republica Irak. (2) La data de 27 octombrie 2009, la propunerea Comisiei, Consiliul a autorizat modificarea directivelor de nego- ciere, acordând un statut mai important acordului, prin înlocuirea termenului „comerţ” cu termenul „parteneriat” în titlu, şi creând un Consiliu de cooperare la nivel minis- terial. (3)  Acordul de parteneriat și cooperare între Uniunea Europeană și statele sale membre, pe de o parte, şi Republica Irak, pe de altă parte (denumit în continuare „acordul”), ar trebui semnat. Anumite părţi ale acordului ar trebui aplicate cu titlu provizoriu până la încheierea procedurilor privind încheierea acordului. (4) Dispozițiile acordului, care intră în sfera de aplicare a părții a treia titlul V din Tratatul privind funcţionarea Uniunii Europene, angajează Regatul Unit şi Irlanda ca părți contractante distincte, şi nu ca parte a Uniunii Europene, cu excepția cazului în care Uniunea Europeană împreună cu Regatul Unit şi/sau Irlanda au notificat în comun Irakul cu privire la faptul că Regatul Unit sau Irlanda asumă obligaţii ca parte a Uniunii Europene, în conformitate cu Protocolul nr. 21 privind poziţia Regatului Unit și a Irlandei cu privire la spațiul de libertate, securitate și justiţie, anexat la Tratatul privind Uniunea Europeană şi la Tratatul privind funcţionarea Uniunii Europene. În cazul în care Regatul Unit și/sau Irlanda încetează să îşi asume obligaţii ca parte a Uniunii Europene, în conformitate cu articolul 4a din Protocolul nr. 21, Uniunea Europeană împreună cu Regatul Unit şi/sau Irlanda informează de îndată Irakul cu privire la orice modificare a poziției lor, caz în care acestea au în continuare obligații în temeiul acordului în nume propriu. Aceleaşi dispoziții se aplică Danemarcei în conformitate cu Protocolul nr. 22 privind poziția Dane- marcei, anexat la tratatele menționate anterior, ADOPTĂ PREZENTA DECIZIE: Articolul 1 Prin prezenta decizie se autorizează, în numele Uniunii, semnarea Acordului de parteneriat şi cooperare între Uniunea Europeană și statele sale membre, pe de o parte, și Republica Irak, pe de altă parte, sub rezerva încheierii acordului respectiv. Textul acordului este atașat la prezenta decizie. Articolul 2 Preşedintele Consiliului este autorizat prin prezenta decizie să desemneze persoana (persoanele) împuternicită (împuternicite) să semneze acordul în numele Uniunii. Articolul 3 Până la încheierea procedurilor necesare pentru intrarea în vigoare a acordului, articolul 2 şi titlurile II, II şi V ale acordului se aplică cu titlu provizoriu, în conformitate cu articolul 117 din acord și numai în măsura în care acesta priveşte aspecte care intră în sfera de competență a Uniunii, începând cu prima zi a celei de a treia luni următoare datei la care Uniunea și Irakul şi-au notificat reciproc încheierea proce- durilor necesare în vederea aplicării cu titlu provizoriu.